22/02/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Acordo Xunta de Goberno 17/02/17 que aproba as Bases do programa de subvencións a entidades sen ánimo de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017

Bases reguladoras do programa de subvencións a entidades sen ánimo de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017 Na sesión celebrada o día 17 de febreiro de 2017, a Xunta de Goberno acordou aprobar as Bases reguladoras do programa de subvencións a entidades sen ánimo de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017, que se transcriben deseguido: PROGRAMA DE SUBVENCIÓNS A ENTIDADES SEN ÁNIMO DE LUCRO PARA O APOIO AO DESENVOLVEMENTO DE FESTIVAIS AUDIOVISUAIS, MUSICAIS E DE ARTES ESCÉNICAS NA PROVINCIA DA CORUÑA DURANTE O ANO 2017 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3. Obxecto 3.1 Obxecto específico do programa FO223/2017 Para os efectos deste programa, entenderanse por festivais aqueles eventos culturais con identificación e marca propia e recoñecible, programación diversa que aglutine diferentes propostas artísticas, organizado periodicamente, con data de celebración consolidada e orientada á consecución de públicos amplos ao redor dunha proposta de contidos coherente e definida. A modo de exemplo, entendemos como festivais formatos como o Festival de Ortigueira (música), o Festival Internacional Outono de Teatro (artes escénicas) ou o festival Curtocircuito (audiovisual). Este programa diríxese a aqueles festivais audiovisuais, musicais, escénicos que se celebren na provincia da Coruña. O festival ten que cumprir, como mínimo, para poder optar á subvención, os requisitos seguintes: • No caso dos festivais audiovisuais, a programación contará cunha sección, como mínimo, para producións galegas en V. O. • No caso dos festivais de música e/ou artes escénicas, a programación contará, cando menos, cun 30 % do total das actuacións profesionais artísticas a cargo de bandas e/ou compañías galegas. • No caso de festivais de artes escénicas, o 50 % dos espectáculos que utilicen a expresión oral deberán ser en lingua galega. • No caso de festivais musicais, o 25 % das actuacións que utilicen a expresión oral deberán ser en lingua galega. • Toda a sinaléctica, soportes de difusión e contidos divulgativos do festival (web, redes sociais, folletos, cartelería, publicacións.) deberán realizarse en lingua galega, sen que iso exclúa a posibilidade de incluíren tamén outras linguas. O incumprimento dalgún destes requisitos levará parella a perda da subvención concedida. Cada festival deberá presentar unha solicitude. Unicamente serán obxecto de axuda os gastos de carácter corrente, en ningún caso bens inventariables. A realización do festival será de exclusiva responsabilidade das entidades, así como as obrigas fiscais e de seguridade social que delas se deriven.3.2 Gastos subvencionables neste programa: * Resolución do 26/03/2013, do Plan de contabilidade de pequenas e medianas entidades sen fins lucrativos. Base 4. Exclusións Exclusións específicas do programa FO223/2017 Ademais das exclusións expresadas na base 4 das bases reguladoras, non serán obxecto de subvención neste programa: • Os festivais, mostras e encontros de música coral, bandas de música popular e bandas de música e baile tradicional galego. • As actuacións de agrupacións artísticas incluídas na Rede Cultural da Deputación. • Os gastos de carácter xeral da entidade (persoal e gastos correntes). Só serán subvencionables os gastos que se adscriban directamente á realización da actividade obxecto da subvención, co límite máximo do 13 % dos gastos directos da actividade. Estes gastos deberán especificarse motivadamente no orzamento. • Os gastos de desprazamento, manutención e aloxamento, salvo que estean vinculados directamente á realización do festival. Estes gastos deberán especificarse motivadamente no orzamento. • Os gastos financeiros. • As actividades deportivas e de tempo libre, de promoción económica, de servizos sociais e de turismo. Base 5. Entidades solicitantes Requisitos específicos do programa FO223/2017 Poderán acceder a estas axudas entidades sen fin de lucro domiciliadas en Galicia sempre que desenvolvan o evento para o que se solicita subvención dentro do territorio da provincia da Coruña. Como excepción ao establecido nas Bases reguladoras xerais, as entidades que opten por este programa poderán tamén solicitar subvención nos seguintes programas: FO200: Programa de subvencións a entidades sen ánimo de lucro titulares de museos, centros de interpretación ou bibliotecas e a fundacións da provincia da Coruña para o desenvolvemento de actividades culturais durante o ano 2017para o apoio ao desenvolvemento de festivais audiovisuais, musicais e de artes escénicas na provincia da Coruña durante o ano 2017. FO203: Programa de subvencións a entidades sen ánimo de lucro para realizar actividades culturais durante o ano 2017. FO204: Programa de subvencións a entidades sen ánimo de lucro para realizar investimentos culturais durante o ano 2017 Base 7. Solicitude 7.1 Prazo e presentación de solicitudes específicos do programa FO223/2017 O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2 Documentación específica do programa FO223/2017 Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático: • Ficha do proxecto. • Memoria da edición do festival inmediatamente anterior á edición que se presenta á subvención, que conterá todos os aspectos que se valorarán segundo o establecido na base 8. Esta memoria achegarase cunha declaración responsable sobre a veracidade da información, que a Deputación da Coruña poderá comprobar en calquera momento. • Memoria completa e detallada do proxecto para o cal se solicita a subvención, na que se indicará o cumprimento dos requisitos da Base 3.1 e todos os aspectos que se valorarán segundo o establecido na base 8. • Orzamento completo e detallado do investimento subvencionable, no cal figuren todos os gastos subvencionables e a previsión de ingresos. A memoria incluirá o orzamento desagregado, con e sen IVE. • Importe da subvención solicitada, que poderá acadar o 70 % do orzamento de gastos, sendo o límite máximo de 80.000 € • Declaración doutras subvencións concedidas ou solicitadas para o mesmo obxecto. • Declaración das fontes de financiamento do proxecto (achega da entidade solicitante, outros recursos externos para o autofinanciamento). • Dossier de prensa da edición dos dous últimos festivais inmediatamente anteriores á edición que se presenta á subvención. Poderase requirir ás entidades solicitantes para que achegue cantos datos, documentos complementarios e aclaracións resulten necesarios para a tramitación e resolución do procedemento. Base 8. Resolución 8.1 Valoración das solicitudes específica do programa FO223/2017 A. FESTIVAIS AUDIOVISUAIS A1. Valoración da edición anterior: ata 40 puntos. Presenza de obras cinematográficas de fóra de Galicia na edición anterior: ata 5 puntos. • 1 punto por cada obra do ámbito estatal ou europeo exhibida no festival (agás galegas). • 2 puntos por cada obra doutros continentes exhibida no festival. Actividades complementarias: ata 10 puntos. • 2 puntos por cada actividade formativa, educativa e actividades complementarias (encontros profesionais, conferencias.) da edición anterior. Esforzo de difusión e impacto social do festival na edición anterior: ata 10 puntos. • Dossier de prensa da edición anterior: 2 puntos • Existencia de páxina web e perfis de redes sociais na edición anterior: 3 puntos • Publicación de catálogo físico na edición anterior: 2 puntos. • Elaboración de soportes divulgativos en formato audiovisual na edición anterior: 3 puntos. Esforzo de autofinanciamento: ata 5 puntos. • Desenvolveu venda de entradas, 3 puntos. • Produciu e desenvolveu venda de material propio (camisolas, cartaces, merchandising.), 2 puntos. Impacto sociolaboral do festival da edición anterior, ata 10 puntos. • O festival contratou equipa/persoal de produción, 3 puntos • O festival contratou equipa/persoal de prensa e comunicación, 3 puntos • O festival contratou outros servizos externos, a maiores dos anteriores, para o seu desenvolvemento, 4 puntos. A2. Valoración da edición para a que se solicita axuda: ata 30 puntos. Apoio ao sector audiovisual galego: ata 10 puntos; valorarase o número de producións que teñan a súa V. O. en galego. • Mínimo de tres: 4 puntos. • 1 punto por cada unha a maiores ata un máximo de 10 puntos. Produción textual: ata 5 puntos. • Produción de filmes ou libros, en formato dixital ou tradicional: 2 puntos por título. Programas de cooperación con outros eventos a nivel estatal e internacional: ata 5 puntos • 1 punto por cada evento colaborador cun máximo de 5 puntos. Viabilidade económica do proxecto: ata 10 puntos; valorarase a porcentaxe de subvención solicitada con respecto ao orzamento global (con IVE) do proxecto: • 70 % do orzamento: 5 puntos. • entre o 50 % e o 69,99 % do orzamento: 7 puntos. • menos do 50 % do orzamento: 10 puntos. • menos do 40% do orzamento: 15 puntos A3. Valoración da calidade e interese do festival e da proposta para 2017 (ata 30 puntos). Valoraranse, no informe técnico correspondente, os seguintes aspectos: • Calidade da programación da edición anterior: ata 10 puntos asignados tendo en conta: a temática, a especialización e diferenciación con respecto a outros certames, a incidencia dentro do panorama audiovisual autonómico e estatal e o número de obras en primeira presentación oficial con respecto a Galicia e a España. • Calidade da programación proposta para 2017: ata 15 puntos asignados segundo o interese do proxecto en relación coa temática e coa especialización e diferenciación con outros certames audiovisuais do panorama galego e estatal. • Plan de comunicación do evento en 2017: ata 5 puntos; valoraranse a estratexia, a amplitude de medios ao que vai dirixido e o período de tempo dedicado á execución do plan. Quedarán excluídos das subvencións aqueles festivais que non acaden un mínimo de 25 puntos no conxunto dos tres apartados de valoración, dos que, polo menos, 10 puntos corresponderán ao apartado B.3. B. FESTIVAIS ARTES ESCÉNICAS E MUSICAIS B1. Valoración da edición anterior (ata 40 puntos) Orzamento do festival na edición anterior: ata 5 puntos. • menos de 15.000 euros, 2 puntos • entre 15.000 e 20.000 euros, 3 puntos • máis de 20.000 euros, 5 puntos Actividades complementarias: ata 10 puntos. • 2 puntos por cada actividade formativa, educativa e profesional (encontros profesionais, conferencias.) da edición anterior. Esforzo de difusión e impacto social do festival na edición anterior: ata 10 puntos. • Dossier de prensa da edición anterior: 2 puntos • Existencia de páxina web e perfis de redes sociais na edición anterior: 3 puntos • Publicación de catálogo físico na edición anterior: 2 puntos. • Elaboración de soportes divulgativos en formato audiovisual na edición anterior: 3 puntos. Esforzo de autofinanciamento: ata 5 puntos. • Desenvolve venda de entradas, 3 puntos. • Produce e desenvolve venda de material propio (camisolas, cartaces, merchandising.), 2 puntos. Impacto sociolaboral do festival da edición anterior, ata 10 puntos. • O festival contratou equipa/persoal de produción, 3 puntos • O festival contratou equipa/persoal de prensa e comunicación, 3 puntos • O festival contratou outros servizos externos a maiores dos anteriores para o seu desenvolvemento, 4 puntos. B2. Valoración da edición para a que se solicita axuda (ata 30 puntos) Cooperación e impacto territorial e sociocultural, ata 10 puntos. • O festival colabora nalgunha das súas seccións con entidades sen ánimo de lucro de carácter social (cooperación internacional, asistencial, educativo, medioambiental, de promoción da lingua galega, en favor da igualdade de xénero, etc): 1 punto por entidade, ata un total de 10 puntos. Apoio á creación e produción de novos contidos: ata 5 puntos. • O festival desenvolve accións de apoio á produción escénica, musical ou de contidos artísticos (libro, dvd, cd) en formato dixital ou tradicional: 2 puntos por título. Viabilidade económica do proxecto: ata 15 puntos; valorarase a porcentaxe de subvención solicitada con respecto ao orzamento global (con IVE) do proxecto: • 70 %, 3 puntos. • Entre o 60 e 69, 99%, 6 puntos. • Entre o 50% e o 60 % do orzamento: 9 puntos. • Menos do 50%, 12 puntos. • Menos do 40%, 15 puntos. B3. Valoración da calidade e interese do festival e da proposta para 2017 ( ata 30 puntos) Valoraranse, no informe técnico correspondente, os seguintes aspectos: • Calidade da programación da edición anterior: ata 10 puntos asignados tendo en conta: a temática, a especialización e diferenciación con respecto a outros festivais, a incidencia dentro do panorama das artes escénicas e musicais a nivel autonómico e estatal e o número de obras de estrea en Galicia e España. • Calidade da programación proposta para 2017: ata 15 puntos asignados segundo o interese do proxecto en relación coa temática e coa especialización e diferenciación con outros festivais do panorama galego e estatal. • Plan de comunicación do evento en 2017: ata 5 puntos; valoraranse a estratexia, a amplitude de medios ao que vai dirixido e o período de tempo dedicado á execución do plan. Quedarán excluídos das subvencións aqueles festivais que non acaden un mínimo de 25 puntos no conxunto dos tres apartados de valoración, dos que, polo menos, 10 puntos corresponderán ao apartado B.3. Base 9. Xustificación e pagamento 9.3 Documentación específica do programa FO223/2017 Ademáis da documentación establecida nas Bases xerais, reguladoras dos programas de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña para o ano 2017, deberán achegar a seguinte documentación: 9.3.1 Subvencións por importe inferior a 60.000,00€ • Memoria das actividades desenvolvidas na anualidade, que conterá como mínimo os seguintes aspectos: actividades desenvoltas con indicación do cumprimento dos requisitos da Base 3.1 e todos os aspectos que se valorarán segundo o establecido na base 8, temporalización, ámbito territorial, cuantificación e perfil das persoas participantes, repercusión en medios de comunicación e redes sociais, e resultados obtidos. • Acreditación da inclusión do logotipo da Deputación e do emprego da lingua galega nos soportes de difusión das actividades subvencionadas.9.3.2 Subvencións por importe de 60.000,00 € ou superior • Memoria das actividades desenvolvidas na anualidade, que conterá como mínimo os seguintes aspectos: actividades desenvoltas con indicación do cumprimento dos requisitos da Base 3.1 e todos os aspectos que se valorarán segundo o establecido na base 8., temporalización, ámbito territorial, cuantificación e perfil das persoas participantes, repercusión en medios de comunicación e redes sociais, e resultados obtidos. • Acreditación da inclusión do logotipo da Deputación e do emprego da lingua galega nos soportes de difusión das actividades subvencionadas. • Facturas ou documentos equivalentes incluídos na relación clasificada de gastos. A Coruña, 17 de febreiro de 2017 O PRESIDENTE O SECRETARIO Valentín González Formoso José Luis Almau Supervía